2017. gada Noteikumi Nr.\_\_\_\_

Rīgā (prot. Nr.\_\_\_ \_\_.§)

**Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma „Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi**

*Izdoti saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu*

**I. Vispārīgie jautājumi**

1. Noteikumi nosaka:
	1. kārtību, kādā īsteno darbības programmas „Izaugsme un nodarbinātība” prioritārā virziena „Pētniecība, tehnoloģiju attīstība un inovācijas” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” (turpmāk – specifiskais atbalsta mērķis) 1.1.1.5. pasākuma „Atbalsts starptautiskās sadarbības projektiem pētniecībā un inovācijās” (turpmāk – pasākums) pirmo projektu iesniegumu atlases kārtu (turpmāk – pirmā kārta),otro projektu iesniegumu atlases kārtu (turpmāk – otrā kārta) un trešo projektu iesniegumu atlases kārtu (turpmāk – trešā kārta);
	2. pasākuma mērķi;
	3. pasākumam un tā atlases kārtām pieejamo finansējumu;
	4. prasības Eiropas Reģionālās attīstības fonda projekta (turpmāk – projekts) iesniedzējam un projekta sadarbības partneriem;
	5. atbalstāmo darbību un izmaksu attiecināmības nosacījumus;
	6. ar valsts atbalsta saņemšanu saistītos nosacījumus;
	7. vienošanās vai līguma par projekta īstenošanu (turpmāk – vienošanās) vienpusēja uzteikuma nosacījumus.
2. Noteikumos lietoti šādi termini:
	1. ar saimniecisku darbību nesaistīts projekts – projekts, kas atbilst šādiem kritērijiem:
		1. projektu īsteno zinātniskā institūcija, kas atbilst šo noteikumu 2.18. apakšpunktā minētajai pētniecības organizācijas definīcijai;
		2. projektā īstenojamās darbības atbilst šo noteikumu 2.5.apakš[punktā](http://likumi.lv/ta/id/279475-darbibas-programmas-izaugsme-un-nodarbinatiba-1-1-1-specifiska-atbalsta-merka-palielinat-latvijas-zinatnisko-instituciju#p21) minētajiem nosacījumiem;
	2. ar saimniecisku darbību saistīts projekts – projekts, kas atbilst vienam vai abiem šiem kritērijiem:
		1. projektu īsteno institūcija (zinātniskā institūcija vai Latvijas Republikas Komercreģistrā reģistrēts komersants), kas neatbilst pētniecības organizācijas definīcijai;
		2. projekta ietvaros īsteno darbības, kurām ir saimniecisks raksturs;
	3. *Baltic Bonus* programma – finansiālā atbalsta programma, kuras mērķis ir sekmēt starptautisko sadarbību zinātnē un inovācijā, tai skaitā atbalstot sadarbību starp Baltijas valstu zinātniskajiem darbiniekiem, sniedzot finansiālu atbalstu starptautiski konkurētspējīgu pētniecības un inovācijas projektu pieteikumu izstrādei, tostarp programmas “Apvārsnis 2020” apakšprogrammu konkursos, programmā *EURATOM*, *EUROSTARS-2*, *EUREKA*, kopīgajā Baltijas jūras pētniecības un attīstības programmā *BONUS*;
	4. darba sākums – saistības, kas atbilst Eiropas Komisijas 2014. gada 17. jūnija Regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)), 2. panta 23. punktā noteiktajai definīcijai;
	5. darbība, kurai nav saimniecisks raksturs – pētniecības organizācijas darbība, kura neietilpst Līguma par Eiropas Savienības darbību (Eiropas Savienības Oficiālais Vēstnesis, 2010. gada 30. marts, Nr. C 83/47) 107. panta 1. punktā noteiktajā darbības jomā, tai skaitā:
		1. izglītības pasākumi, lai panāktu personāla skaita un kvalifikācijas pieaugumu;
		2. neatkarīga pētniecība un izstrāde, lai gūtu vairāk zināšanu un labāku izpratni, tostarp kopīga pētniecība un izstrāde, pētniecības organizācijai iesaistoties efektīvā sadarbībā;
		3. pētniecības rezultātu izplatīšana bez ekskluzivitātes un diskriminēšanas, tai skaitā izmantojot mācīšanu, brīvas piekļuves datubāzes, atklātas publikācijas vai atklātā pirmkoda programmatūru;
		4. zināšanu un tehnoloģiju pārnese, ja:
			1. zināšanu un tehnoloģiju pārneses darbības veic pētniecības organizācijas nodaļa vai pētniecības organizācijas meitas uzņēmums (tāda komercsabiedrība, kurā mātes uzņēmuma līdzdalības daļa pārsniedz 50 procentu vai kurā mātes uzņēmumam ir balsu vairākums un kura atbilst pētniecības organizācijas definīcijai), pētniecības organizācija kopīgi ar citām pētniecības organizācijām vai pētniecības organizācija ar trešajām pusēm, atklātā konkursā slēdzot līgumus par noteiktiem pakalpojumiem;
			2. visa peļņa no šādas darbības tiek atkal ieguldīta pētniecības organizācijas pamatdarbībās;
	6. efektīva sadarbība – sadarbība, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 90. punkta nosacījumiem;
	7. Eiropas pētniecības infrastruktūru stratēģiskais forums (*European Strategy Forum on Research Infrastructures (ESFRI)*) – Eiropas Padomes 2002.  gadā izveidots stratēģisks instruments, lai veicinātu zinātnisko integrāciju Eiropā, nodrošinot atvērtu piekļuvi augstas kvalitātes pētniecības infrastruktūrai;
	8. eksperimentālā izstrāde – pētniecības kategorija, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 86. punkta nosacījumiem;
	9. *ERA-NET* (*European Research Area Network*) *COFUND* projekti – Eiropas pētniecības telpas sadarbības tīkla, kura dalībnieki ir valsts pārvaldes institūcijas, kas finansē zinātnisko darbību, tai skaitā administrē nacionālās pētījumu programmas, projekti un kuru mērķis ir sekmēt Eiropas Pētniecības telpas un tās dalībnieku ciešāku integrāciju, atbalstot zinātnieku sadarbību, zināšanu un tehnoloģiju brīvu apriti tajā, kā arī veicināt nacionālo pētījumu programmu īstenošanas koordināciju starpnacionālā līmenī. *ERA-NET COFUND* projektu ietvaros tiek organizēti vairāki pētniecības un tehnoloģiju izstrādes projektu konkursi, un pirmajiem no tiem Eiropas Komisija piešķir līdzfinansējumu;
	10. *ERIC* konsorcijs – Eiropas pētniecības infrastruktūras konsorcijs (*European Research Infrastructure Consortium (ERIC)*), kas ir izveidots saskaņā ar Padomes 2009. gada 25. jūnija Regulu (EK) Nr. 723/2009 par Kopienas tiesisko regulējumu, ko piemēro Eiropas pētniecības infrastruktūras konsorcijam (*ERIC*) (Eiropas Savienības Oficiālais Vēstnesis, 2009.gada 8.augusts, Nr. L 206);
	11. *EURAXESS* portāls – Eiropas mēroga portāls ([http://ec.europa.eu/ euraxess/#](http://ec.europa.eu/%20euraxess/)), kas izveidots, lai nodrošinātu mūsdienīgu un ērtu vidi informācijas apmaiņai zinātnieku starptautiskās un starpsektoru mobilitātes nodrošināšanai Eiropas pētniecības telpas ietvaros;
	12. grūtībās nonācis uzņēmums – komersants, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 18. punktā noteiktajai definīcijai;
	13. Kopīgās plānošanas iniciatīvas (*Joint Programming Initiatives*) – Eiropas Komisijas iniciatīvas, lai, apvienojot Eiropas Savienības dalībvalstu resursus, īstenotu pētniecību sabiedrībai būtiskās jomās. To ietvaros Eiropas Savienības dalībvalstis izstrādā stratēģiskās pētniecības programmas (*Strategic Research Agenda*), kuru pamatā ir kopējs skatījums par veidu, kādā risināmas svarīgas sabiedrības problēmas, tostarp izmantojot “Apvārsnis 2020” instrumentus, kā arī nodrošinot dalībvalstu finansiālo ieguldījumu;
	14. kopuzņēmums *ECSEL* (*Electronic Components and Systems for European Leadership (ECSEL)*) – publiskā un privātā sektora partnerības kopīgās tehnoloģiju ierosmes kopuzņēmums “Elektroniskie komponenti un sistēmas”, kas izveidots ar 2014. gada 6. maija Padomes Regulu (ES) Nr. 561/2014, ar ko izveido kopuzņēmumu *ECSEL*, apvienojot kopuzņēmumus nanoelektronikas jomā un iegulto sistēmu jomā, kuriem pievienota Tehnoloģiju platforma Viedo sistēmu integrēšanai. Uz šīs sinerģijas pamata izveidotais kopuzņēmums *ECSEL* darbosies līdz 2024.gada beigām;
	15. lielais komersants – komersants, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 24. punktā noteiktajai definīcijai;
	16. Nacionālais kontaktpunkts – Valsts izglītības attīstības aģentūras struktūrvienība programmas „Apvārsnis 2020” Latvijas Nacionālā kontaktpunkta funkciju īstenošanai;
	17. pētniecība – darbības, kas aptver vienu vai vairākas pētniecības kategorijas un kas ir paredzētas, lai izpildītu precīzu ekonomiska, zinātniska vai tehniska rakstura nedalāmu uzdevumu ar iepriekš skaidri noteiktiem mērķiem. Pētniecības projektu var veidot vairākas darbu paketes, un tas ietver skaidrus mērķus, veicamās darbības, lai sasniegtu šos mērķus (tostarp to paredzamās izmaksas), kā arī konkrētus rezultātus, lai noteiktu šo darbību iznākumu un salīdzinātu tos ar attiecīgajiem mērķiem. Ja divi vai vairāki pētniecības projekti nav skaidri nošķirami viens no otra un, jo īpaši, ja tiem nav tehnoloģisku panākumu patstāvīgas varbūtības, tos uzskata par vienu projektu;
	18. pētniecības organizācija – institūcija, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 83. punktā noteiktajai definīcijai;
	19. programma “Apvārsnis 2020” – Eiropas Savienības pētniecības un inovāciju pamatprogramma „Apvārsnis 2020”;
	20. publiskā finansējuma intensitāte – kopējais Eiropas Reģionālās attīstības fonda finansējuma un valsts budžeta finansējuma apmērs procentos no projekta kopējām attiecināmajām izmaksām;
	21. rūpnieciskie pētījumi – pētniecības kategorija, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 85. punktā noteiktajai definīcijai;
	22. saimnieciskā darbība – jebkura darbība, kas ietver preču vai pakalpojumu piedāvāšanu tirgū, tai skaitā pētniecības infrastruktūras iznomāšana, komersantu uzdevumā īstenoti pakalpojumi vai līgumpētījumi;
	23. sīkais (mikro), mazais un vidējais komersants – komersants, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 2. punktā noteiktajai definīcijai;
	24. tehniski ekonomiskā priekšizpēte – darbības, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 87. punktā noteiktajai definīcijai;
	25. tehnoloģiju tiesības – zinātība un citas tiesības vai to kombinācija, tostarp minēto tiesību pieteikumi vai reģistrācijas pieteikumi, kas atbilst Eiropas Komisijas 2014. gada 21. marta Regulas Nr. [316/2014](http://eur-lex.europa.eu/eli/reg/2014/316?locale=LV) par Līguma par Eiropas Savienības darbību 101. panta 3. punkta piemērošanu tehnoloģiju nodošanas nolīgumu kategorijām (Eiropas Savienības Oficiālais Vēstnesis, 2014. gada 28. marts, Nr. L 93) (turpmāk – Komisijas regula Nr. [316/2014](http://eur-lex.europa.eu/eli/reg/2014/316?locale=LV)) 1. panta "b" apakšpunktā noteiktajai definīcijai;
	26. zināšanu un tehnoloģiju pārnese – jebkurš process, kura mērķis ir iegūt, apkopot un izplatīt skaidras un vārdos neizteiktas zināšanas, tostarp prasmes un kompetenci gan saimnieciskās darbībās, gan darbībās, kurām nav saimniecisks raksturs, piemēram, pētniecības sadarbībā, konsultācijās, licencēšanā, jaunu uzņēmumu veidošanā, publikācijās un pētnieku un citu darbinieku, kas iesaistīti šajās darbībās, mobilitātē. Papildus zinātnes un tehnikas atziņām tā ietver citu veidu zināšanas, piemēram, zināšanas par to, kā lietot standartus un noteikumus, kuros tie iekļauti, un par reālās dzīves darbības vides apstākļiem, organizatoriskās inovācijas metodes, kā arī to zināšanu pārvaldību, kas saistītas ar nemateriālo aktīvu noteikšanu, iegūšanu, aizsardzību, aizstāvību un izmantošanu;
	27. zinātniskais personāls – atbilstoši zinātnisko darbību reglamentējošiem normatīvajiem aktiem ievēlētie un Nacionālās zinātniskās darbības informācijas sistēmas Zinātniskā personāla datubāzē iekļautie vadošie pētnieki, pētnieki un zinātniskie asistenti, kā arī komercsabiedrībā strādājošās personas, kas veic vadošā pētnieka, pētnieka un zinātniskā asistenta pienākumus;
	28. zinātniskā institūcija – Latvijas Republikas Zinātnisko institūciju reģistrā reģistrēts zinātniskais institūts (publiska aģentūra, atvasināta publiska persona, valsts augstskolas struktūrvienība, privāto tiesību juridiskā persona vai tās struktūrvienība) vai augstskola.
3. Pasākuma mērķis ir veicināt Latvijas dalību Eiropas pētniecības telpas un Eiropas pētniecības infrastruktūru stratēģiskā foruma infrastruktūrā un projektu īstenošanā, tādējādi sekmējot starptautisko sadarbību pētniecības un tehnoloģiju jomā.
4. Pasākuma mērķa grupa ir zinātniskās institūcijas, zinātniskie darbinieki, Latvijas Republikas Uzņēmumu reģistrā reģistrētie komersanti, Izglītības un zinātnes ministrija un Valsts izglītības attīstības aģentūra, tai skaitā Nacionālais kontaktpunkts.
5. Pasākuma ietvaros līdz 2023. gada 31. decembrim ir sasniedzami šādi uzraudzības rādītāji:
	1. iznākuma rādītājs – virs kvalitātes sliekšņa novērtēto un Eiropas Reģionālās attīstības fonda atbalstīto programmas „Apvārsnis 2020” un ES 9. Ietvara programmas projektu pieteikumu skaits, tajā skaitā *Baltic Bonus* programmas ietvaros – 558, tai skaitā līdz 2018. gada 31. decembrim – 154;
	2. finanšu rādītājs – līdz 2018. gada 31. decembrim sertificēti izdevumi 4 809 228 *euro* apmērā;
	3. rezultāta rādītāji, kas sasniedzami līdz 2023. gada 31. decembrim darbības programmas “Izaugsme un nodarbinātība” prioritārā virziena “Pētniecība, tehnoloģiju attīstība un inovācijas” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” koprezultātā:
		1. vidējais zinātnisko publikāciju skaits uz vienu zinātniskā personāla pilna darba laika ekvivalentu gadā – 0,48;
		2. valsts un augstākās izglītības sektora piesaistītais ārējais finansējums zinātniski pētnieciskajam darbam – 160 600 000 *euro*.
6. Pasākuma īstenošanu nodrošina sadarbības iestāde un Izglītības un zinātnes ministrija kā atbildīgā iestāde (turpmāk – atbildīgā iestāde).
7. Pasākumam plānotais kopējais attiecināmais finansējums ir 32 552 786 *euro*, no kuriem Eiropas Reģionālās attīstības fonda finansējums 27 669 868 *euro* un valsts budžeta līdzfinansējums 4 882 918 *euro*.
8. Ar saimniecisku darbību nesaistītam pirmās, otrās un trešās kārtas projektam maksimālais attiecināmais Eiropas Reģionālās attīstības fonda finansējuma apmērs nepārsniedz 85 procentus no projekta kopējā attiecināmā finansējuma. Nepieciešamo nacionālo līdzfinansējumu 15 procentu apmērā no projekta kopējā attiecināmā finansējuma nodrošina no valsts budžeta finansējuma.
9. Lai slēgtu vienošanos par projekta īstenošanu, līdz 2018. gada 31. decembrim atlases kārtu ietvaros pieejamais kopējais attiecināmais finansējums ir 23 537 360 *euro*, no kuriem Eiropas Reģionālās attīstības fonda finansējums 20 006 756 *euro* un valsts budžeta līdzfinansējums 3 530 604 *euro*, sasniedzot šo noteikumu 5.1. apakšpunktā minēto iznākuma rādītāju – 154 virs kvalitātes sliekšņa novērtēti un Eiropas Reģionālās attīstības fonda atbalstīti programmas “Apvārsnis 2020” projekti līdz 2018. gada 31. decembrim. Pēc 2019. gada 1. janvāra atbildīgā iestāde atbilstoši Eiropas Komisijas lēmumam par prioritārajam virzienam “Pētniecība, tehnoloģiju attīstība un inovācijas” Eiropas Reģionālās attīstības fonda noteiktā snieguma ietvara izpildi var ierosināt palielināt pieejamo attiecināmo finansējumu līdz šo noteikumu 7. punktā minētajam plānotajam maksimālajam finansējuma apmēram, ievērojot šo noteikumu 33. punktā noteikto.
10. Sadarbības iestāde lēmumu par projekta iesnieguma apstiprināšanu, apstiprināšanu ar nosacījumu vai noraidīšanu atlases kārtas ietvaros pieņem divu mēnešu laikā no projekta iesnieguma iesniegšanas beigu datuma, kas noteikts projekta iesnieguma atlases kārtas nolikumā.
11. Šo noteikumu 13., 28. un 51. punktā noteiktais atlases kārtas projekta iesniedzējs, kas pēc tam, kad ir noslēgta vienošanās, ir arī Eiropas Reģionālās attīstības fonda finansējuma saņēmējs (turpmāk – finansējuma saņēmējs), sagatavo un saskaņā ar projektu iesniegumu atlases nolikuma prasībām konkursa noteiktajā termiņā iesniedz projekta iesniegumu sadarbības iestādē Kohēzijas politikas fondu vadības informācijas sistēmā 2014.–2020. gadam.

**II. Pirmās kārtas projektu īstenošanas nosacījumi**

1. Pirmo kārtu īsteno ierobežotas projektu iesniegumu atlases veidā.
2. Projekta iesniedzējs pirmās kārtas ietvaros ir:
	1. Izglītības un zinātnes ministrija;
	2. Valsts izglītības attīstības aģentūra.
3. Pirmās kārtas ietvaros projekta iesniedzējs iesniedz vienu ar saimniecisku darbību nesaistītu projekta iesniegumu un to īsteno individuāli.
4. Pirmajai kārtai plānotais kopējais attiecināmais finansējums ir 18 252 686 *euro,* no kuriem Eiropas Reģionālās attīstības fonda finansējums 15 514 783 *euro* un valsts budžeta līdzfinansējums  2 737 903 *euro*.
5. Lai slēgtu vienošanos par projekta īstenošanu, līdz 2018. gada 31. decembrim pirmās kārtas ietvaros pieejamais kopējais attiecināmais Eiropas Reģionālās attīstības fonda finansējums ir 11 901 083 *euro*.
6. Projekta iesniedzējam plānotais kopējais attiecināmais finansējums nepārsniedz:
	1. Izglītības un zinātnes ministrijai – 12 431 006 *euro* (Eiropas Reģionālās attīstības fonda finansējums 10 566 355 *euro* un valsts budžeta līdzfinansējums 1 864 651 *euro*);
	2. Valsts izglītības attīstības aģentūrai – 5 821 681 *euro* (Eiropas Reģionālās attīstības fonda finansējums 4 948 428 *euro* un valsts budžeta līdzfinansējums 873 252 *euro*).
7. Projekta iesniedzējam pieejamais kopējais attiecināmais finansējums līdz 2018. gada 31. decembrim, lai slēgtu vienošanos par projektu īstenošanu, nepārsniedz:
	1. Izglītības un zinātnes ministrijai – 8 231 754 *euro* (Eiropas Reģionālās attīstības fonda finansējums 6 996 990 *euro* un valsts budžeta līdzfinansējums 1 234 763 *euro*);
	2. Valsts izglītības attīstības aģentūrai – 5 769 520 *euro* (Eiropas Reģionālās attīstības fonda finansējums 4 904 092 *euro* un valsts budžeta līdzfinansējums 865 428 *euro*).
8. Pirmās kārtas ietvaros līdz 2023. gada 31. decembrim ir sasniedzami šādi rādītāji:
	1. uzraudzības rādītājs: Eiropas Reģionālās attīstības fonda atbalstīti un virs kvalitātes sliekšņa novērtēti programmas “Apvārsnis 2020” un ES 9. Ietvara programmas ietvaros iesniegti projekti, tajā skaitā:
		1. vismaz desmit Eiropas Reģionālās attīstības fonda atbalstīti un finansēti projekti Kopīgās plānošanas iniciatīvās;
		2. vismaz desmit Eiropas Reģionālās attīstības fonda atbalstīti un finansēti projekti *ERA-NET* *COFUND* projektu ietvaros;
		3. atbalstīta vismaz 65 programmas “Apvārsnis 2020” apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšana periodā no 2014. – 2020. gadam;
	2. specifiskie iznākuma rādītāji:
		1. nodrošināta dalība piecās Kopīgās plānošanas iniciatīvās;
		2. nodrošināta Pasaules Latviešu zinātnieku kongresa norise Latvijā 2018. gadā;
		3. īstenots Nacionālā kontaktpunkta darbības paplašināšanas un efektivitātes paaugstināšanas plāns atbalstam dalībai programmā “Apvārsnis 2020”.
9. Projekta iesniedzējs sagatavo un sadarbības iestādē iesniedz projekta iesniegumu atbilstoši projekta iesniegumu atlases kārtas nolikumā noteiktajām prasībām, pielikumā tostarp pievienojot šādus dokumentus:
	1. Izglītības un zinātnes ministrijas projektam:
		1. rīcības plānu dalībai Kopīgās plānošanas iniciatīvās un citās starptautisko sadarbību un tīklošanos sekmējošās starptautiskajās sadarbības platformās vai organizācijās, kas saskaņots ar atbilstošo nozaru ministrijām (ja attiecināms);
		2. starptautiskās sadarbības stiprināšanas komunikācijas pasākumu plānu, kas tostarp nodrošina papildinātību ar 1.2.1.2.pasākuma “Atbalsts tehnoloģiju pārneses sistēmas pilnveidošanai” atbalstāmajām darbībām, ko īsteno Latvijas Investīciju un attīstības aģentūra;
	2. Valsts izglītības attīstības aģentūras projektam:
		1. Nacionālā kontaktpunkta darbības paplašināšanas un efektivitātes paaugstināšanas plānu, kas izstrādāts sadarbībā ar Latvijas Zinātņu akadēmiju, Valsts zinātnisko institūtu asociāciju, Latvijas Jauno zinātnieku apvienību, Latvijas Rektoru Padomi un Latvijas Tirdzniecības un rūpniecības kameru, tostarp definējot darbības, kas tiek finansētas no valsts budžeta līdzekļiem un no projekta ietvaros atbalstāmajām darbībām, nodrošinot to papildinātību un nepārklāšanos;
		2. dalības plāns *ERA-NET* *COFUND* aktivitātes projektos, balstoties uz vajadzību analīzi un zinātnisko institūciju priekšlikumiem.
10. Projekta iesniedzējs – Izglītības un zinātnes ministrija – projekta ietvaros īsteno šādas atbalstāmās darbības:
	1. Latvijas pētniecības un attīstības interešu pārstāvniecības stiprināšana programmas “Apvārsnis 2020” programkomitejās un citās starptautiskās programmās, tostarp nodrošinot atbilstošu vajadzību padziļinātu analīzi;
	2. nacionālā līmeņa pasākumi starptautiskās sadarbības tīklu paplašināšanai, tai skaitā:
		1. mērķtiecīga attiecību veidošana un sadarbība ar diasporu ārvalstīs kopīgu pētniecības un attīstības pasākumu īstenošanai un sadarbības iespēju paplašināšanai, tai skaitā Latvijas zinātnieku diasporas kopienas ārvalstīs apzināšana un analīze par līdzšinējiem savstarpējās sadarbības tīkliem un komunikācijas pasākumiem ar Latvijas zinātnieku diasporu;
		2. mērķtiecīga sadarbība ar Latvijas un ārvalstu ekonomiskajām un diplomātiskajām pārstāvniecībām sadarbības kontaktu paplašināšanai un padziļināšanai, tostarp atbilstošu informācijas un komunikācijas materiālu gatavošana, vienlaikus nodrošinot īstenoto darbību papildinātību un nepārklāšanos ar Latvijas Investīciju un attīstības aģentūras īstenotajām darbībām;
		3. Latvijas dalības nodrošināšana starptautiskās pētniecības un attīstības sadarbības iniciatīvās, prioritāri Kopīgās plānošanas iniciatīvās, tostarp piešķirot tām atbilstošu dalības finansējumu un nodrošinot to ietvaros atbalstīto ar saimniecisku darbību nesaistīto projektu Latvijas partneru daļas finansēšanu atbilstoši attiecīgajā Kopīgās plānošanas iniciatīvā noteiktajām atbalstāmajām darbībām un attiecināmajām izmaksām;
		4. komunikācijas kampaņas īstenošana, tai skaitā mērķgrupu pētījumi, ja nepieciešams;
		5. Pasaules Latviešu zinātnieku kongresa organizēšana 2018. gadā;
	3. Nacionālās zinātniskās darbības informācijas sistēmas funkcionalitātes paplašināšana un datu integrācijas risinājumi ar citām informācijas sistēmām vai datu bāzēm, tostarp nodrošinot papildinātību ar 1.2.1.2. pasākuma “Atbalsts tehnoloģiju pārneses sistēmas pilnveidošanai” atbalstāmajām darbībām, ko īsteno Latvijas Investīciju un attīstības aģentūra;
	4. projekta publicitātes un komunikācijas pasākumu īstenošana;
	5. projekta vadība.
11. Projekta iesniedzējs – Valsts izglītības attīstības aģentūra – projekta ietvaros īsteno šādas atbalstāmās darbības:
	1. Nacionālā kontaktpunkta darbības paplašināšanas un efektivitātes uzlabošanas pasākumi:
		1. Nacionālā kontaktpunkta informatīvās un konsultatīvās ekspertīzes paplašināšana, tai skaitā:
			1. papildus atbilstošas kvalifikācijas ekspertu piesaiste;
			2. dalība programmas “Apvārsnis 2020” tematiskajos pasākumos un specializētajās mācībās ekspertu kompetences paaugstināšanai;
			3. Nacionālā kontaktpunkta klientu – programmas “Apvārsnis” potenciālo projektu iesniedzēju – datu bāzes attīstība, tostarp integrācija ar Nacionālās zinātniskās darbības informācijas sistēmu;
			4. konsultāciju un mācību pasākumu nodrošināšana programmas “Apvārsnis 2020” potenciālajiem projektu iesniedzējiem;
		2. *EURAXESS* portāla Latvijā darbības nodrošināšana, veicinot zinātnieku starptautisko un starpsektoru mobilitāti un sadarbības projektu īstenošanu Eiropas Pētniecības telpā, informācijas nodrošināšanu par zinātniskās karjeras iespējām Latvijā;
		3. Latvijas dalības izvērtējums programmā “Apvārsnis 2020” tās īstenošanas vidusposmā un noslēgumā;
	2. ekspertīzes nodrošināšana 1.1.1.2. pasākuma “Pēcdoktorantūras pētniecības atbalsts” projektu atlasē;
	3. programmas “Apvārsnis 2020” apakšprogrammu konkursos iesniegta un virs kvalitātes sliekšņa novērtēta projekta sagatavošanas finansēšana, tostarp nodrošinot nepārklāšanos ar otrās kārtas ietvaros īstenoto projektu atbalstāmajām darbībām un attiecināmajām izmaksām, un ja par attiecīgā projekta sagatavošanu nav saņemts valsts budžeta finansējums programmas *Baltic Bonus* ietvaros;
	4. Latvijas dalības nodrošināšana *ERA-NET COFUND* projektu konsorcijos un šo konsorciju ietvaros atbalstītu ar saimniecisku darbību nesaistītu pētniecības projektu Latvijas daļu finansēšana un īstenošanas uzraudzība tajās atlases kārtās, kurās nav Eiropas Komisijas līdzfinansējums no programmas “Apvārsnis 2020” līdzekļiem, atbilstoši attiecīgajā *ERA-NET COFUND* projektā noteiktajām atbalstāmajām darbībām un attiecināmajām izmaksām;
	5. projekta vadība;
	6. projekta publicitātes un komunikācijas pasākumu īstenošana.
12. Pirmās kārtas ietvaros attiecināmas ir šādas izmaksu pozīcijas:
	1. tiešās projekta īstenošanas izmaksas šo noteikumu 21. un 22.punktā minēto darbību veikšanai:
		1. tiešās attiecināmās personāla izmaksas:
			1. projekta vadības personāla atlīdzības izmaksas (izņemot virsstundas), ņemot vērā, ka:
				1. tās nepārsniedz piecus procentus no projekta kopējām attiecināmajām izmaksām projekta iesniedzējam – Izglītības un zinātnes ministrijai – šo noteikumu 21.4. un 21.5. apakšpunktā minētās darbības īstenošanai;
				2. tās nepārsniedz piecus procentus no projekta kopējām attiecināmajām izmaksām projekta iesniedzējam – Valsts izglītības attīstības aģentūrai – šo noteikumu 22.5. un 22.6. apakšpunktā minēto darbību īstenošanai;
			2. projekta īstenošanas personāla atlīdzības izmaksas (izņemot virsstundas) šo noteikumu 21.1., 21.2., 21.3., 22.1., 22.2., 22.3. un 22.4. apakšpunktā minēto darbību īstenošanai;
		2. veselības apdrošināšanas izmaksas un obligāto veselības pārbaužu izmaksas finansējuma saņēmēja projekta vadības un īstenošanas personālam. Ja veselības apdrošināšana paredzēta finansējuma saņēmēja iestādē un minētais personāls ir nodarbināts normālo darba laiku, veselības apdrošināšanas izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai daļlaiku, veselības apdrošināšanas izmaksas nosakāmas proporcionāli slodzes procentuālajam sadalījumam. Veselības apdrošināšanas izmaksas attiecināmas tikai uz periodu, kad minētais personāls ir nodarbināts projektā;
		3. jaunradītu darbavietu vai esošo darbavietu atjaunošanai nepieciešamā aprīkojuma (biroja mēbeles un tehnika, datorprogrammas un licences) iegādes izmaksas ne vairāk kā 3 000 *euro* vienai darbavietai visā projekta īstenošanas laikā. Darbavietas aprīkojuma iegādes izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3000 *euro* apmērā vienai darbavietai visā projekta īstenošanas laikā, ja projekta vadības vai īstenošanas personāls ir nodarbināts projektā vismaz 30 procentu apmērā no normālā darba laika uz darba līguma pamata. Ja projekta vadības vai īstenošanas personāls ir nodarbināts nepilnu darba laiku vai daļlaiku, darbavietas aprīkojuma iegādes izmaksas ir attiecināmas proporcionāli slodzes procentuālajam sadalījumam;
		4. komandējumu (iekšzemes un ārvalstu) un darba braucienu izmaksas projekta vadības un īstenošanas personālam atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi;
		5. transporta izmaksas (maksa par degvielu, transportlīdzekļu noma, transporta pakalpojumu pirkšana, maksa par sabiedriskā transporta izmantošanu);
		6. pakalpojumu izmaksas šo noteikumu 21.1., 21.2., 21.3., 21.4. un 22.1.apakšpunktā minēto darbību īstenošanai. Ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligāto iemaksu izmaksas;
		7. informatīvo un metodisko materiālu izstrādes un publiskošanas izmaksas šo noteikumu 21.2. un 22.1.apakšpunktā minētās darbības īstenošanai;
		8. ar semināru, diskusiju un konferenču organizēšanu un īstenošanu saistītās izmaksas, tai skaitā telpu īres izmaksas, ja aktivitāšu īstenošanai nepieciešams īrēt telpas ārpus finansējuma saņēmēja juridiskās adreses, un izdales materiālu nodrošinājuma izmaksas šo noteikumu 21.1., 21.2. un 22.1.apakšpunktā minēto darbību īstenošanai;
		9. citas izmaksas, kas ir pamatotas un saistītas ar šo noteikumu 21. un 22. punktā minēto atbalstāmo darbību īstenošanu un projekta mērķa sasniegšanu;
		10. pievienotās vērtības nodoklis tiešajām izmaksām, ja finansējuma saņēmējs var to atgūt no valsts budžeta atbilstoši Latvijas Republikas normatīvajiem aktiem nodokļu politikas jomā;
		11. projekta informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana šo noteikumu 21. un 22. punktā minēto atbalstāmo darbību īstenošanai;
		12. šo noteikumu 22.3. apakšpunktā minētā viena programmas “Apvārsnis 2020” projekta iesnieguma sagatavošanas izmaksas nepārsniedz 9 000 *euro* līdz vienas vienības izmaksu metodikas izstrādei un saskaņošanai ar Eiropas Savienības struktūrfondu vadošo iestādi;
	2. netiešās projekta īstenošanas izmaksas šo noteikumu 21. un 22. punktā minēto darbību veikšanai – tās plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 23.1.1. apakšpunktā minētajām tiešajām attiecināmajām personāla izmaksām.
13. Plānojot šo noteikumu 23.1.1. apakšpunktā minētās tiešās attiecināmās personāla izmaksas, finansējuma saņēmējs nodrošina, ka projekta vadības un īstenošanas personāls ir nodarbināts uz pilnu darba laiku vai nepilnu darba laiku ne mazāk kā 30 procentu apmērā no normālā darba laika, attiecīgi veicot vadības un īstenošanas personāla darba laika uzskaiti par veiktajām funkcijām un nostrādāto laiku.
14. Šo noteikumu 21.2.3. un 22.4. apakšpunktā minēto Kopīgo plānošanas iniciatīvu un *ERA-NET COFUND* projektu ietvaros finansēto projektu uzraudzības kārtību finansējuma saņēmējs saskaņo ar atbildīgo iestādi un sadarbības iestādi.
15. Finansējuma saņēmējs ar saimniecisku darbību nesaistītu projektu īsteno no dienas, kad stājas spēkā šie noteikumi, un ne ilgāk kā līdz 2023. gada 30.  novembrim. Šo noteikumu 21. un 22. punktā minētās darbības ir atbalstāmas, ja tās veiktas, sākot ar 2017. gada 1. janvāri, izņemot šo noteikumu 22.3. apakšpunktā minētās darbības, kuras ir atbalstāmas no programmas “Apvārsnis 2020” uzsākšanas.

**III. Otrās kārtas projektu īstenošanas nosacījumi**

1. Otro kārtu īsteno ierobežotas projektu iesniegumu atlases veidā.
2. Projektu iesniedzēji otrās kārtas ietvaros ir šādas zinātniskās institūcijas:
	1. Daugavpils Universitāte (kā sadarbības partneri projekta īstenošanā iesaistot Latvijas Hidroekoloģijas institūtu);
	2. Elektronikas un datorzinātņu institūts;
	3. Jāzepa Vītola Latvijas Mūzikas akadēmija;
	4. Latvijas Biomedicīnas pētījumu un studiju centrs;
	5. Latvijas Valsts koksnes ķīmijas institūts;
	6. Latvijas Kultūras akadēmija;
	7. Latvijas Lauksaimniecības universitāte (kā sadarbības partneri projekta īstenošanā iesaistot Agroresursu un ekonomikas institūtu un Dārzkopības institūtu);
	8. Latvijas Mākslas akadēmija;
	9. Latvijas valsts Mežzinātnes institūts “Silava”;
	10. Latvijas Organiskās sintēzes institūts;
	11. Latvijas Universitāte (kā sadarbības partneri projekta īstenošanā iesaistot Latvijas Universitātes Cietvielu fizikas institūtu, Latvijas Universitātes Matemātikas un informātikas institūtu un Latvijas Universitātes Literatūras, folkloras un mākslas institūtu);
	12. Liepājas Universitāte;
	13. Pārtikas drošības, dzīvnieku veselības un vides zinātniskais institūts “BIOR”;
	14. Rēzeknes Tehnoloģiju akadēmija;
	15. Rīgas Stradiņa universitāte;
	16. Rīgas Tehniskā universitāte;
	17. Ventspils augstskola;
	18. Vidzemes augstskola.
3. Otrās kārtas ietvaros projekta iesniedzējs iesniedz vienu ar saimniecisku darbību nesaistītu projekta iesniegumu un to īsteno individuāli vai sadarbībā ar šo noteikumu 28.1., 28.7. un 28.11. apakšpunktā noteiktajiem sadarbības partneriem.
4. Finansējumu otrās kārtas ietvaros piešķir atmaksājamas palīdzības veidā atbilstoši Eiropas Parlamenta un Padomes 2013. gada 17. decembra Regulas (ES) Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV) (Eiropas Savienības Oficiālais Vēstnesis, 2013. gada 20. decembris, Nr. L 347/320) (turpmāk – Parlamenta un Padomes Regula Nr. 1303/2013), 67., 68. un 69. pantam.
5. Otrajai kārtai plānotais kopējais attiecināmais finansējums ir 5 000 100  *euro*, ko veido Eiropas Reģionālās attīstības fonda finansējums 4 250 085 *euro* un valsts budžeta līdzfinansējums 750 015 *euro*.
6. Lai slēgtu vienošanos par projekta īstenošanu, līdz 2018. gada 31. decembrim otrās kārtas ietvaros pieejamais kopējais attiecināmais Eiropas Reģionālās attīstības fonda finansējums ir 4 025 673 *euro*, ievērojot nosacījumu par finanšu rezervi 6,1 procenta apmērā.
7. Projektu iesniedzēji otrās kārtas ietvaros plāno projekta īstenošanu pa posmiem, ievērojot šādus nosacījumus:
	1. pirmā posma īstenošanai pieejams finansējums 80 procentu apmērā no projekta iesniedzējam kopējā atbilstoši šo noteikumu 2. pielikumā noteiktajai publiskā finansējuma sadalījuma metodikai aprēķinātā attiecināmā finansējuma (neskaitot šo noteikumu 32. punktā minēto finanšu rezerves finansējumu) – tā sadalījums ietverts šo noteikumu 34. punktā;
	2. 20 procentus no otrās kārtas ietvaros līdz 2018. gada 31. decembrim pieejamā publiskā finansējuma ietver otrās kārtas projektu snieguma fondā. Snieguma fondā ietver arī šo noteikumu 32. punktā minēto finanšu rezerves finansējumu, kas būs pieejams pēc 2019. gada 1. janvāra, ja atbildīgā iestāde pēc Eiropas Komisijas lēmuma par snieguma ietvara izpildi ierosinās palielināt otrajai kārtai pieejamo attiecināmo finansējumu;
	3. lēmumu par snieguma fonda finansējuma pārdali otrās kārtas finansējuma saņēmējiem pieņem atbildīgā iestāde pēc 2019. gada 1. aprīļa un pēc 2020. gada 1. aprīļa atbilstoši Izglītības un zinātnes ministrijas apstiprinātai snieguma fonda finansējuma piešķiršanas kārtībai, balstoties uz finansējuma saņēmēju sasniegtajiem starptautiskās sadarbības rezultātiem attiecīgā periodā, par kuriem informācija tiek iegūta no dokumentiem, kas līdz kārtējā gada 1. aprīlim tiek iesniegti Izglītības un zinātnes ministrijā bāzes finansējuma aprēķināšanai.
8. Otrās kārtas projekta iesniedzējiem pieejamais kopējais attiecināmais finansējums līdz 2018. gada 31. decembrim, lai slēgtu vienošanos par projektu īstenošanu, nepārsniedz:
	1. Daugavpils Universitātei – 122 850 *euro* (Eiropas Reģionālās attīstības fonda finansējums 104 422,50 *euro* un valsts budžeta līdzfinansējums 18 427,50 *euro*);
	2. Elektronikas un datorzinātņu institūtam – 122 850 *euro* (Eiropas Reģionālās attīstības fonda finansējums 104 422,50 *euro* un valsts budžeta līdzfinansējums 18 427,50 *euro*);
	3. Jāzepa Vītola Latvijas Mūzikas akadēmijai – 9 450 *euro* (Eiropas Reģionālās attīstības fonda finansējums 8 032,50 *euro* un valsts budžeta līdzfinansējums 1 417,50 *euro*);
	4. Latvijas Biomedicīnas pētījumu un studiju centram – 300 300 *euro* (Eiropas Reģionālās attīstības fonda finansējums 255 255 *euro* un valsts budžeta līdzfinansējums 45 045 *euro*), no kuriem 160 000 *euro* 38.3. apakšpunktā minēto atbalstāmo darbību īstenošanai;
	5. Latvijas Valsts koksnes ķīmijas institūtam – 141 750 *euro* (Eiropas Reģionālās attīstības fonda finansējums 120 487,50 *euro* un valsts budžeta līdzfinansējums 21 262,50 *euro*);
	6. Latvijas Kultūras akadēmijai – 9 450 *euro* (Eiropas Reģionālās attīstības fonda finansējums 8 032,50 *euro* un valsts budžeta līdzfinansējums 1 417,50 *euro*);
	7. Latvijas Lauksaimniecības universitātei – 217 350 *euro* (Eiropas Reģionālās attīstības fonda finansējums 184 747,50 *euro* un valsts budžeta līdzfinansējums 32 602,50 *euro*);
	8. Latvijas Mākslas akadēmijai – 9 450 *euro* (Eiropas Reģionālās attīstības fonda finansējums 8 032,50 *euro* un valsts budžeta līdzfinansējums 1 417,50 *euro*);
	9. Latvijas valsts Mežzinātnes institūtam “Silava” – 113 400 *euro* (Eiropas Reģionālās attīstības fonda finansējums 96 390 *euro* un valsts budžeta līdzfinansējums 17 101 *euro*);
	10. Latvijas Organiskās sintēzes institūtam – 365 400 *euro* (Eiropas Reģionālās attīstības fonda finansējums 310 590 *euro* un valsts budžeta līdzfinansējums 54 810 *euro*), no kuriem 60 000 *euro* 38.3. apakšpunktā minēto atbalstāmo darbību īstenošanai;
	11. Latvijas Universitātei – 1 321 950 *euro* (Eiropas Reģionālās attīstības fonda finansējums 1 123 657,50 *euro* un valsts budžeta līdzfinansējums 198 292,50 *euro*), no kuriem 260 000 *euro* 38.3. apakšpunktā minēto atbalstāmo darbību īstenošanai;
	12. Liepājas Universitātei – 28 350 *euro* (Eiropas Reģionālās attīstības fonda finansējums 24 097,50 *euro* un valsts budžeta līdzfinansējums 4 252,50 *euro*);
	13. Pārtikas drošības, dzīvnieku veselības un vides zinātniskajam institūtam “BIOR” – 37 800 *euro* (Eiropas Reģionālās attīstības fonda finansējums 32 130 *euro* un valsts budžeta līdzfinansējums 5 670 *euro*);
	14. Rēzeknes Tehnoloģiju akadēmijai – 37 800 *euro* (Eiropas Reģionālās attīstības fonda finansējums 32 130 *euro* un valsts budžeta līdzfinansējums 5 670 *euro*);
	15. Rīgas Stradiņa universitātei – 252 000 *euro* (Eiropas Reģionālās attīstības fonda finansējums 214 200 *euro* un valsts budžeta līdzfinansējums 37 800 *euro*), no kuriem 60 000 *euro* 38.3. apakšpunktā minēto atbalstāmo darbību īstenošanai;
	16. Rīgas Tehniskajai universitātei – 557 550 *euro* (Eiropas Reģionālās attīstības fonda finansējums 473 917,50 *euro* un valsts budžeta līdzfinansējums 83 632,50 *euro*);
	17. Ventspils augstskolai – 171 150 *euro* (Eiropas Reģionālās attīstības fonda finansējums 145 477,50 *euro* un valsts budžeta līdzfinansējums 25 672,50 *euro*), no kuriem 100 000 *euro* 38.3. apakšpunktā minēto atbalstāmo darbību īstenošanai;
	18. Vidzemes augstskolai – 47 250 *euro* (Eiropas Reģionālās attīstības fonda finansējums 40 162,50 *euro* un valsts budžeta līdzfinansējums 7 087,50 *euro*).
9. Otrās kārtas ietvaros līdz 2023. gada 31. decembrim ir sasniedzami šādi rādītāji:
	1. uzraudzības rādītājs – Eiropas Reģionālās attīstības fonda atbalstīti un virs kvalitātes sliekšņa novērtēti vismaz 458 programmas “Apvārsnis 2020” un ES 9. Ietvara programmas ietvaros iesniegti projekti, kura sadalījums pa projektu iesniedzējiem ir šāds:
		1. Daugavpils Universitāte – vismaz 17;
		2. Elektronikas un datorzinātņu institūts – vismaz 17;
		3. Jāzepa Vītola Latvijas Mūzikas akadēmija – vismaz 2;
		4. Latvijas Biomedicīnas pētījumu un studiju centrs – vismaz 19;
		5. Latvijas Valsts koksnes ķīmijas institūts – vismaz 20;
		6. Latvijas Kultūras akadēmija – vismaz 2;
		7. Latvijas Lauksaimniecības universitāte – vismaz 31;
		8. Latvijas Mākslas akadēmija – vismaz 2;
		9. Latvijas valsts Mežzinātnes institūts “Silava” – vismaz 16;
		10. Latvijas Organiskās sintēzes institūts – vismaz 43;
		11. Latvijas Universitāte – vismaz 150;
		12. Liepājas Universitāte – vismaz 4;
		13. Pārtikas drošības, dzīvnieku veselības un vides zinātniskais institūts “BIOR” – vismaz 6;
		14. Rēzeknes Tehnoloģiju akadēmija – vismaz 5;
		15. Rīgas Stradiņa universitāte – vismaz 27;
		16. Rīgas Tehniskā universitāte – vismaz 80;
		17. Ventspils augstskola – vismaz 10;
		18. Vidzemes augstskola – vismaz 7;
	2. specifiskais iznākuma rādītājs – īstenots Latvijas Nacionālās partnerības plāns dalībai astoņos *ERIC* konsorcijos:
		1. Biobankas un biomolekulāro resursu pētniecības infrastruktūras konsorcijā (*BBMRI-ERIC*), kura nacionālais koordinators ir šo noteikumu 28.4.apakšpunktā minētais projekta iesniedzējs – Latvijas Biomedicīnas pētījumu un studiju centrs;
		2. Vienotā Valodas resursu un tehnoloģiju infrastruktūras konsorcijā (*CLARIN-ERIC*), kura nacionālais koordinators ir šo noteikumu 28.11. apakšpunktā minētā projekta iesniedzēja sadarbības partneris – Latvijas Universitātes Matemātikas un informātikas institūts;
		3. Eiropas Sociālo pētījumu infrastruktūras konsorcijā (*ESS-ERIC*), kura nacionālais koordinators ir šo noteikumu 28.11. apakšpunktā minētais projekta iesniedzējs – Latvijas Universitāte;
		4. Eiropas augstākā līmeņa infrastruktūras pētniecības atklājumu praktiskai izmantošanai medicīnā konsorcijā (*EATRIS – ERIC*), kura nacionālais koordinators ir šo noteikumu 28.15. apakšpunktā minētais projekta iesniedzējs – Rīgas Stradiņa universitāte;
		5. Ļoti garas bāzes interferometrijas apvienotā institūta konsorcijā (*JIV-ERIC*), kura nacionālais koordinators ir šo noteikumu 28.17. apakšpunktā minētais projekta iesniedzējs – Ventspils Augstskola;
		6. Mikrobioloģisko resursu pētniecības infrastruktūras platformas konsorcijā (*MIRRI*), kura nacionālais koordinators ir šo noteikumu 28.11. apakšpunktā minētais projekta iesniedzējs – Latvijas Universitāte;
		7. Eiropas strukturālās bioloģijas integrētās infrastruktūras konsorcijā (*INSCTRUCT*), kura nacionālais koordinators ir šo noteikumu 28.4. apakšpunktā minētais projekta iesniedzējs – Latvijas Biomedicīnas pētījumu un studiju centrs;
		8. Eiropas infrastruktūras atvērtā skrīninga platforma ķīmiskajai bioloģijai konsorcijā (*EU-OPENSCREEN*), kura nacionālais koordinators ir šo noteikumu 28.10. apakšpunktā minētais projekta iesniedzējs – Latvijas Organiskās sintēzes institūts.
10. Šo noteikumu 28.1., 28.7. un 28.11. apakšpunktā minētie projektu iesniedzēji projektu īsteno sadarbības projekta veidā, ievērojot šādus nosacījumus:
	1. projekta iesniegumu iesniedz projekta iesniedzējs, kas ir atbildīgs par projekta īstenošanu;
	2. projekta iesniedzējs ar sadarbības partneri pirms projekta iesniegšanas sadarbības iestādē noslēdz sadarbības līgumu par sadarbības projekta kopīgu izpildi, par pienākumu un atbildības sadali rezultātu sasniegšanas nodrošināšanai un rezultātu izmantošanas tiesībām (turpmāk – sadarbības līgums). Sadarbības līgumā papildu informācijai, kas noteikta normatīvajos aktos par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā, iekļauj šādu informāciju:
		1. sadarbības mērķus un principus;
		2. kopējo sadarbības projekta finansējumu;
		3. projekta finanšu plūsmas nodrošināšanas kārtību;
		4. sadarbības partnera sasniedzamos rādītājus un rezultātus atbilstoši projekta ietvaros īstenojamām atbalstāmajām darbībām;
		5. sankcijas, ja netiek izpildītas sadarbības līgumā minētās saistības.
11. Projekta iesniedzējs sagatavo un sadarbības iestādē iesniedz projekta iesniegumu atbilstoši projekta iesniegumu atlases kārtas nolikumā noteiktajām prasībām, tostarp pielikumā pievienojot šādus dokumentus:
	1. plānu dalībai programmas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs, tai skaitā, definējot starptautiskās sadarbības projektus ar augstu gatavības pakāpi;
	2. zinātniskās institūcijas iekšējo kārtību starptautiskās sadarbības, tostarp pētniecības mobilitātes un dalības programmas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs, atbalsta pasākumu finansēšanai, kas ietver atbalstāmās darbības, kuru īstenošanai iespējams saņemt finansiālu atbalstu, nosaka pieteikšanās kārtību un kritērijus atbalsta saņemšanai, kā arī atbalstāmo darbību ietvaros sasniedzamos rezultātus un to kvalitātes vadību un uzraudzību;
	3. šo noteikumu 28.4., 28.10., 28.11., 28.15. un 28.17. apakšpunktā noteiktais projekta iesniedzējs iesniedz *ERIC* konsorcija Latvijas Nacionālās partnerības plānu nacionālā konsorcija izveidei un darbībai, tostarp ietverot nacionālā līmenī sasniedzamos rezultātus, kas atbilst starptautiskā *ERIC* konsorcija prasībām, un to saskaņojot ar plānā ietvertajiem nacionālajiem partneriem;
	4. šo noteikumu 36.2. apakšpunktā minēto sadarbības līgumu (ja attiecināms).
12. Otrās kārtas ietvaros atbalstāmas ir šādas darbības:
	1. pasākumi programmas “Apvārsnis 2020” starptautiskās sadarbības projektu pētniecības un attīstības jomā snieguma palielināšanai:
		1. tīklošanās, mācību un mobilitātes pasākumi, kas vērsti uz iesaisti starptautiskos konsorcijos un attiecīgi programmas “Apvārsnis 2020” projektos, tai skaitā:
			1. dalība programmas “Apvārsnis 2020” ietvaros organizētajās partnerības biržās un informācijas dienās;
			2. dalība Eiropas Komisijas Kopīgo pētījumu centra organizētajos atbalsta pasākumos;
			3. dalība starptautiskās zinātniskās konferencēs;
		2. programmas “Apvārsnis 2020” projektu iesniegumu sagatavošana, tai skaitā darba braucieni pie potenciālajiem projekta partneriem uz projekta plānošanas sanāksmēm, ārējo ekspertu piesaistes atbalsts;
	2. starptautisku zinātnisko konferenču organizēšana Latvijā;
	3. dalības nodrošināšana *ERIC* konsorcijos (attiecināms uz šo noteikumu 28.4., 28.10., 28.11., 28.15. un 28.17. apakšpunktā noteiktajiem projekta iesniedzējiem);
	4. projekta vadība;
	5. projekta publicitātes un komunikācijas pasākumu īstenošana.
13. Otrās kārtas ietvaros attiecināmas ir šādas izmaksu pozīcijas:
	1. tiešās projekta īstenošanas izmaksas šo noteikumu 38. punktā minēto darbību veikšanai:
		1. tiešās attiecināmās personāla izmaksas:
			1. projekta vadības personāla atlīdzības izmaksas (izņemot virsstundas), kas nepārsniedz piecus procentus no projekta kopējām attiecināmajām izmaksām šo noteikumu 38.4. un 38.5. apakšpunktā minētās darbības īstenošanai;
			2. projekta īstenošanas personāla atlīdzības izmaksas (izņemot virsstundas), tai skaitā darba devēja valsts sociālās apdrošināšanas obligātās iemaksas, ja projekta aktivitāšu īstenošanā iesaistītā persona nav reģistrējusies kā saimnieciskajā darbībā gūtā ienākuma nodokļa maksātāja, šo noteikumu 38.1., 38.2. un 38.3. apakšpunktā minēto darbību īstenošanai, ievērojot šo noteikumu 41. punktā noteiktos izmaksu ierobežojumus:
		2. veselības apdrošināšanas izmaksas un obligāto veselības pārbaužu izmaksas finansējuma saņēmēja projekta vadības un īstenošanas personālam. Ja veselības apdrošināšana paredzēta finansējuma saņēmēja iestādē un minētais personāls ir nodarbināts normālo darba laiku, veselības apdrošināšanas izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai daļlaiku, veselības apdrošināšanas izmaksas nosakāmas proporcionāli slodzes procentuālajam sadalījumam. Veselības apdrošināšanas izmaksas attiecināmas tikai uz periodu, kad minētais personāls ir nodarbināts projektā;
		3. jaunradītu darbavietu vai esošo darbavietu atjaunošanai nepieciešamā aprīkojuma (biroja mēbeles un tehnika, datorprogrammas un licences) iegādes izmaksas ne vairāk kā 3 000 *euro* vienai darbavietai visā projekta īstenošanas laikā. Darbavietas aprīkojuma iegādes izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3000 *euro* apmērā vienai darbavietai visā projekta īstenošanas laikā, ja projekta vadības vai īstenošanas personāls ir nodarbināts projektā vismaz 30 procentu apmērā no normālā darba laika uz darba līguma pamata. Ja projekta vadības vai īstenošanas personāls ir nodarbināts nepilnu darba laiku vai daļlaiku, darbavietas aprīkojuma iegādes izmaksas ir attiecināmas proporcionāli slodzes procentuālajam sadalījumam;
		4. komandējumu un darba braucienu izmaksas projekta vadības un īstenošanas personālam atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi, ja tās ir pamatotas un saistītas ar projekta īstenošanu;
		5. dalības maksa šo noteikumu 38.1.1. apakšpunktā minētajos pasākumos;
		6. šo noteikumu 38.2. apakšpunktā minēto starptautisko zinātnisko konferenču organizēšanas izmaksas (tai skaitā telpu un stendu īres, tehniskā aprīkojuma izmaksas, tēžu un izdales materiālu publicēšanas izmaksas, sakaru pakalpojumu izmaksas, dalībnieku piesaistes un reprezentācijas izmaksas), ievērojot samērīguma un lietderības principu. Konferenču organizēšanas izmaksas nepārsniedz 40 procentus no projekta kopējām attiecināmajām izmaksām;
			1. stendu īres, izgatavošanas, transportēšanas, darbības nodrošināšanas izmaksas un tehniskā aprīkojuma izmaksas, tēžu un izdales materiālu publicēšanas izmaksas šo noteikumu 38.1.1. apakšpunktā minēto darbību īstenošanai;
		7. pakalpojumu izmaksas šo noteikumu 38.1.2. apakšpunktā minēto darbību īstenošanai. Ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligāto iemaksu izmaksas;
		8. citas izmaksas, kas ir pamatotas un saistītas ar šo noteikumu 38. punktā minēto atbalstāmo darbību īstenošanu un projekta mērķa sasniegšanu;
		9. neatgūstamie attiecināmo izmaksu pievienotās vērtības nodokļa maksājumi;
		10. projekta informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana, šo noteikumu 38. punktā minēto atbalstāmo darbību īstenošanai;
	2. netiešās projekta īstenošanas izmaksas šo noteikumu 38. punktā minēto darbību veikšanai – plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 39.1.1. apakšpunktā minētajām tiešajām attiecināmajām personāla izmaksām.
14. Plānojot šo noteikumu 39.1.1. apakšpunktā minētās tiešās attiecināmās personāla izmaksas, finansējuma saņēmējs nodrošina, ka projekta vadības un īstenošanas personāls ir nodarbināts uz pilnu darba laiku vai nepilnu darba laiku ne mazāk kā 30 procentu apmērā no normālā darba laika, attiecīgi veicot vadības un īstenošanas personāla darba laika uzskaiti par veiktajām funkcijām un nostrādāto laiku.
15. Šo noteikumu 38.1. un 38.2. apakšpunktā noteiktās atbalstāmās darbības īsteno, ievērojot šādus nosacījumus un izmaksu attiecināmības ierobežojumus:
	1. atbalstāmo darbību īstenošana tiek veikta atbilstoši finansējuma saņēmēja izstrādātajai un apstiprinātajai iekšējai kārtībai starptautiskās sadarbības, tostarp pētniecības mobilitātes un dalības programmas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs, atbalsta pasākumu finansēšanai;
	2. šo noteikumu 38.1. un 38.2. apakšpunktā minētās viena programmas “Apvārsnis 2020” projekta iesnieguma sagatavošanas izmaksas nepārsniedz 9 000 *euro* līdz vienas vienības izmaksu metodikas izstrādei un saskaņošanai ar Eiropas Savienības struktūrfondu vadošo iestādi, tajā skaitā ievērojot šādus faktisko izmaksu ierobežojumus:
		1. ārvalstu braucieni uz programmas “Apvārsnis 2020” projekta pieteikuma sagatavošanas plānošanas sanāksmi ir līdz četrām dienām un izmaksas nepārsniedz 1000 *euro*;
		2. ārvalstu braucieni uz partnerības biržām ir līdz četrām dienām un izmaksas nepārsniedz 2000 *euro*;
		3. atalgojuma izmaksas par šo noteikumu 38.1.2. apakšpunktā noteikto projektu sagatavošanu tiek noteiktas saskaņā ar finansējuma saņēmēja iekšējo atalgojuma politiku un:
			1. zinātniskajam personālam nepārsniedz 400 darba stundas, ja programmas “Apvārsnis 2020” projektu piesaka kā koordinators;
			2. zinātniskajam personālam nepārsniedz 200 darba stundas, ja programmas “Apvārsnis 2020” projektu piesaka kā partneris;
			3. administratīvajam vadītājam – nepārsniedz 35 darba stundas.
16. Otrās kārtas ietvaros projektu īstenošanai finansējuma saņēmējam pa daļām tiek izmaksāts avanss, ievērojot šādus nosacījumus:
	1. pēc tam, kad noslēgta vienošanās par projekta īstenošanu, sadarbības iestāde, pamatojoties uz finansējuma saņēmēja rakstisku avansa pieprasījumu, nodrošina finansējuma saņēmējam sākotnējo avansa maksājumu ne vairāk kā 20 procentu apmērā no projektam piešķirtā publiskā finansējuma apmērā atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā;
	2. pēc sākotnēji piešķirtā avansa maksājuma izlietošanas nākamo avansa maksājumu finansējuma saņēmējs var saņemt gadījumā, ja projekta atbalstāmo darbību īstenošanas rezultātā ir nodrošināta šo noteikumu 35.1. apakšpunktā noteiktā uzraudzības rādītāja sasniegšana – par katru virs kvalitātes sliekšņa novērtētu programmas “Apvārsnis 2020” ietvaros iesniegtu projektu saņemot avansa daļas izmaksu šo noteikumu 41.2. apakšpunktā minētās vienas vienības izmaksu metodikā noteiktās vienas vienības izmaksu apmērā.
17. Ja šo noteikumu 38.1. un 38.2. apakšpunktā minēto atbalstāmo darbību ietvaros ir atbalstīta tāda programmas “Apvārsnis 2020” apstiprināta un finansēta projekta sagatavošana, kas ir klasificējams kā ar saimniecisku darbību saistīts projekts, finansējuma saņēmējam jāatmaksā sadarbības iestādei finansējums, ko veido piemērojamās publiskā finansējuma intensitātes korekcija.
18. Šo noteikumu 43. punktā minēto atmaksājamo palīdzību aprēķina sadarbības iestāde, ņemot vērā Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 25.panta 5., 6. un 7.punktā noteiktās maksimālās atbalsta intensitātes rūpnieciskam pētījumam, eksperimentālai izstrādei un tehniski ekonomiskajai priekšizpētei.
19. Ja sadarbības iestāde ir pieņēmusi lēmumu par šo noteikumu 44. punktā minēto atmaksājamo palīdzību, finansējuma saņēmējs atmaksājamo finansējumu atmaksā 12 mēnešu laikā no lēmuma spēkā stāšanās dienas.
20. Ja atmaksājamo finansējumu nav iespējams atmaksāt 12 mēnešu laikā, finansējuma saņēmējs un sadarbības iestāde var vienoties par finansējuma atmaksas grafiku, kas kopumā nepārsniedz 24 mēnešus no šo noteikumu 45. punktā minētā lēmuma spēkā stāšanās dienas.
21. Šo noteikumu 45. punktā minēto atmaksāto finansējumu izmanto pasākuma īstenošanai atbilstoši šo noteikumu 3. punktā minētajam mērķim.
22. Finansējuma saņēmējs ar saimniecisku darbību nesaistītu projektu īsteno no dienas, kad stājas spēkā šie noteikumi, un ne ilgāk kā līdz 2022. gada 31. decembrim. Šo noteikumu 38. punktā minētās darbības ar saimniecisku darbību nesaistītam projektam ir atbalstāmas, ja tās veiktas, sākot ar 2017. gada 1. janvāri.

**IV. Trešās kārtas projektu īstenošanas nosacījumi**

1. Trešo kārtu īsteno atklātas projektu iesniegumu atlases veidā.
2. Trešās kārtas ietvaros atbalsts paredzēts programmas “Apvārsnis 2020” virs kvalitātes sliekšņa novērtētu, bet finansējumu nesaņēmušu projektu vai to daļu finansēšanai šādās apakšprogrammās:
	1. *„ERA Chairs”* apakšprogramma izcilības izplatīšanai un dalības paplašināšanai (*Spreading Excellence and Widening Participation*);
	2. Marijas Sklodovskas-Kirī apakšprogrammas stipendijas: Eiropas stipendijas (*European Fellowship*) un Pasaules stipendijas (*Global Fellowship*);
		1. Eiropas Zinātnes padomes (*European Research Council*) *„Frontier Research”* granti:
			1. „*Starting grant”* (*ERC-SG*);
			2. *„Consolidator grant”* (*ERC-CG*);
			3. *„Advanced grants”* (*ERC-AG*);
			4. *„Proof of Concept”* (*ERC-PoC*);
	3. kopuzņēmuma *ECSEL* ietvaros apstiprināta projekta eksperimentālās izstrādes atbalsts.
3. Projekta iesniedzējs ir zinātniskā institūcija, kas trešās kārtas ietvaros iesniedz vienu vai vairākus projektu iesniegumus.
4. Projekta iesniedzējs projekta iesniegumu iesniedz un projektu īsteno individuāli vai sadarbībā ar citu zinātnisko institūciju, tai skaitā ārvalstu, ja sadarbības partneris ir paredzēts šo noteikumu 50. punktā noteikto programmu projekta īstenošanai. Ja sadarbības partneris ir ārvalsts zinātniskā institūcija vai ārvalstu komersants, sadarbības partnera projekta daļas īstenošanai nepieciešamo finansējumu nodrošina no sadarbības partnera rīcībā esošajiem līdzekļiem.
5. Trešās kārtas ietvaros projekta iesniedzējs var īstenot:
	1. ar saimniecisku darbību nesaistītu projektu;
	2. ar saimniecisku darbību saistītu projektu.
6. Trešajai kārtai plānotais kopējais attiecināmais finansējums ir 9 300 000 *euro*, ko veido Eiropas Reģionālās attīstības fonda finansējums 7 905 000 *euro* un valsts budžeta līdzfinansējums 1 395 000 *euro.*
7. Lai slēgtu vienošanos par projekta īstenošanu, līdz 2018. gada 31. decembrim trešās kārtas ietvaros pieejamais kopējais attiecināmais Eiropas Reģionālās attīstības fonda finansējums ir 4 080 000 *euro*.
8. Trešās kārtas ietvaros līdz 2023. gada 31. decembrim ir sasniedzams šāds uzraudzības rādītājs – Eiropas Reģionālās attīstības fonda atbalstīti un virs kvalitātes sliekšņa novērtēti vismaz 15 programmas “Apvārsnis 2020” ietvaros iesniegti projekti.
9. Projekta iesniedzējs trešās kārtas ietvaros sagatavo un sadarbības iestādē iesniedz projekta iesniegumu atbilstoši projekta iesniegumu atlases kārtas nolikumā noteiktajām prasībām. Projekta iesniegumam pielikumā pievieno šādus dokumentus:
	1. programmas “Apvārsnis 2020” ietvaros šo noteikumu 50. punktā minētajās apakšprogrammās iesniegta projekta pieteikuma apliecinātu kopiju;
	2. dokumentāciju, kas apliecina, ka projekta pieteikumam ir veikts projekta kvalitātes izvērtējums un tas ir pārvarējis noteikto kvalitātes slieksni programmas “Apvārsnis 2020” projektu pieteikumu vērtēšanā:
		1. Eiropas Komisijas izsniegtais Izcilības zīmoga sertifikāts (*Seal of Excellence*), ja konkrētajai programmas “Apvārsnis 2020” apakšprogrammai Eiropas Komisija īsteno Izcilības zīmoga sertifikāta piešķiršanas iniciatīvu;
		2. izdruka no “*Research Participant Portal*”, kas satur informāciju par projekta novērtējumu un noteikto novērtējuma kvalitātes slieksni (*Evaluation Summary Report*), ja konkrētajai programmas “Apvārsnis 2020” apakšprogrammai Eiropas Komisija neīsteno Izcilības zīmoga sertifikāta piešķiršanas iniciatīvu vai projekts iesniegts konkrētajā programmas “Apvārsnis 2020” apakšprogrammā pirms Eiropas Komisija uzsākusi Izcilības zīmoga sertifikāta piešķiršanas iniciatīvas īstenošanu;
	3. ja konkrētajai 50. punktā minētajai apakšprogrammai Eiropas Komisija neīsteno Izcilības zīmoga sertifikāta piešķiršanas iniciatīvu vai projekts iesniegts konkrētajā programmas “Apvārsnis 2020” apakšprogrammā pirms Eiropas Komisija uzsākusi Izcilības zīmoga sertifikāta piešķiršanas iniciatīvas īstenošanu, papildu 57.2. apakšpunktā noteiktajiem dokumentiem iesniedzams konkrētās 50. punktā minētās apakšprogrammas vērtēšanas komisijas lēmums par projekta noraidīšanu nepietiekama finansējuma dēļ vai projekta iekļaušanu rezerves sarakstā;
	4. izdruku no “*Research Participant Portal*”, kas satur informāciju par projekta pieteikuma iesniegšanas datumu, ja informācija nav norādīta šo noteikumu 57.2. vai 57.3 apakšpunktā minētajos dokumentos;
	5. apliecinājumu, ka iesniegtais projekts netiks īstenots programmā “Apvārsnis 2020” (ja attiecināms);
	6. ārvalsts sadarbības partneru apliecinājumu par līdzfinansējuma nodrošināšanu sadarbības partnera *ECSEL* kopuzņēmuma atbalstīta projekta daļas īstenošanai, projekta pieteikuma A un B daļas kopiju un *ECSEL* kopuzņēmuma valstu pārstāvju grupas lēmuma kopiju par atbalstāmajiem projektiem (attiecināms uz šo noteikumu 50.3. apakšpunktā minēto programmu);
	7. zinātniskās institūcijas finanšu vadības un grāmatvedības politikas aprakstu un apgrozījuma pārskatu par pēdējiem trīs noslēgtajiem finanšu pārskata gadiem, kas sagatavots atbilstoši šo noteikumu 1. pielikumam;
	8. programmas “Apvārsnis 2020” ietvaros šo noteikumu 50. punktā minētajās apakšprogrammās iesniegta projekta pieteikuma precizētu finansēšanas plānu, budžetu un citas saistītās projekta iesnieguma sadaļas atbilstoši projekta iesniegumu atlases kārtas nolikumā noteiktajam, ja saskaņā ar komercdarbības atbalstu regulējošiem normatīvajiem aktiem projekta iesniegums finansēšanai šī pasākuma ietvaros klasificējams kā ar saimniecisku darbību saistīts projekts. Projekta pieļaujamā publiskā finansējuma intensitāti ar saimniecisko darbību saistīta trešās kārtas projekta gadījumā aprēķina atbilstoši šo noteikumu 60. un 61.punktā noteiktajam (ja attiecināms).
10. Trešās kārtas ietvaros attiecināmas ir tiešās projekta īstenošanas izmaksas šo noteikumu 50. punktā minēto atbalstāmo apakšprogrammas projektu īstenošanai un netiešās attiecināmās izmaksas par projekta īstenošanas nodrošināšanai izmantotajiem projekta iesniedzēja administratīvajiem un infrastruktūras resursiem, kas atbilst attiecīgās šo noteikumu 50. punktā noteiktās programmas Eiropas Komisijas Darba programmā (*Work Programme*) noteiktajam un ir saskaņā ar Eiropas Parlamenta un padomes 2013. gada 11. decembra Regulā Nr. 1291/201[3](http://eur-lex.europa.eu/eli/reg/2014/651/oj/?locale=LV), ar ko izveido Pētniecības un inovācijas pamatprogrammu “Apvārsnis 2020” (2014.–2020. gads) un atceļ Lēmumu Nr. 1982/2006/EK (turpmāk – Regula Nr. 1291/201[3](http://eur-lex.europa.eu/eli/reg/2014/651/oj/?locale=LV)) un Eiropas Parlamenta un padomes 2013. gada 11. decembra Regulā Nr. 1290/201[3](http://eur-lex.europa.eu/eli/reg/2014/651/oj/?locale=LV) ar ko nosaka pētniecības un inovācijas pamatprogrammas "Apvārsnis 2020" (2014.–2020. gads) dalības un rezultātu izplatīšanas noteikumus un atceļ Regulu (EK) Nr. 1906/2006 (turpmāk – Regula Nr. 1290/201[3](http://eur-lex.europa.eu/eli/reg/2014/651/oj/?locale=LV)) noteikto, tostarp piemērojot vienas vienības izmaksas, ja tādas ir paredzētas attiecīgajos šo noteikumu 50. punktā noteikto programmu finansēšanas nosacījumos.
11. Ja šo noteikumu 50. punktā noteiktās apakšprogrammas projekts klasificējams kā ar saimniecisku darbību saistīts projekts, to finansējot šī pasākuma ietvaros, projekta iesniedzējam jānodrošina projekta iesnieguma atbilstība šādiem nosacījumiem:
	1. projekta iesniedzējs projekta iesniegumā pamato projekta kopējā publiskā finansējuma stimulējošo ietekmi atbilstoši Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 6. panta 2. punktā noteiktajiem stimulējošās ietekmes kritērijiem;
	2. projekta iesnieguma attiecināmās izmaksas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 25. panta 3. punkta "a", "b", "d" un "e" apakšpunktā noteiktajām pētniecības izmaksām, un tiek ievērota šo noteikumu 60. un 61. punktā noteiktā maksimālā publiskā finansējuma intensitāte;
	3. projekta iesnieguma īstenošanai nepieciešamo nacionālo līdzfinansējumu nodrošina no projekta iesniedzēja privātā finansējuma (projekta iesniedzēja rīcībā esošie līdzekļi, kredītresursi vai citi finanšu resursi, par kuriem nav saņemts nekāds publisks atbalsts, tai skaitā finansējums, par kuru nav saņemts nekāds valsts vai pašvaldības galvojums, vai valsts vai pašvaldības kredīts uz atvieglotiem nosacījumiem).
12. Pieļaujamā publiskā finansējuma intensitāte ar saimniecisko darbību saistīta trešās kārtas ietvaros īstenota projekta gadījumā ir šāda:
	1. tehniski ekonomiskās priekšizpētes veikšanai:
		1. 70 procenti projekta iesniedzējam un labuma guvējam, kas atbilst sīkā (mikro) vai mazā komersanta definīcijai;
		2. 60 procenti projekta iesniedzējam un labuma guvējam, kas atbilst vidējā komersanta definīcijai;
		3. 50 procenti projekta iesniedzējam un labuma guvējam, kas atbilst lielā komersanta definīcijai;
	2. rūpniecisko pētījumu veikšanai:
		1. 70 procenti projekta iesniedzējam un labuma guvējam, kas atbilst sīkā (mikro) vai mazā komersanta definīcijai;
		2. 60 procenti projekta iesniedzējam un labuma guvējam, kas atbilst vidējā komersanta definīcijai;
		3. 50 procenti projekta iesniedzējam un labuma guvējam, kas atbilst lielā komersanta definīcijai;
	3. eksperimentālās izstrādes veikšanai:
		1. 45 procenti projekta iesniedzējam un labuma guvējam, kas atbilst sīkā (mikro) vai mazā komersanta definīcijai;
		2. 35 procenti projekta iesniedzējam un labuma guvējam, kas atbilst vidējā komersanta definīcijai;
		3. 25 procenti projekta iesniedzējam un labuma guvējam, kas atbilst lielā komersanta definīcijai.
13. Šo noteikumu 60.2. un 60.3. apakšpunktā minēto publiskā finansējuma intensitāti var palielināt par 15 procentiem, nepārsniedzot 80 procentus no projekta kopējām attiecināmajām izmaksām, ja ir izpildīts vismaz viens no Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 25. panta 6. punkta "b" apakšpunkta nosacījumiem.
14. Projekta īstenošanas laiks trešās kārtas ietvaros ir no dienas, kad noslēgta vienošanās par projekta īstenošanu, un ne ilgāk kā līdz 2023.gada 30.novembrim. Šo noteikumu 50. punktā minēto atbalstāmo programmas “Apvārsnis 2020” apakšprogrammu projektu ietvaros īstenojamās darbības ir atbalstāmas:
	1. ar saimniecisku darbību nesaistīta projekta gadījumā – sākot ar 2015. gada 1. janvāri;
	2. ar saimniecisku darbību saistīta projekta gadījumā:
		1. pēc projekta iesnieguma iesniegšanas sadarbības iestādē, ja labuma guvējs pretendē uz atbalstu atbilstoši sīkā (mikro), mazā vai vidējā komersanta definīcijai;
		2. pēc vienošanās noslēgšanas ar sadarbības iestādi, ja labuma guvējs pretendē uz atbalstu atbilstoši lielā komersanta definīcijai.
15. Pēc vienošanās noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu, nodrošina finansējuma saņēmējam avansa maksājumu atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā.

**V. Projekta īstenošanas un finansējuma saņemšanas nosacījumi**

1. Pasākuma ietvaros nav attiecināmas šādas izmaksas:
	1. zinātnisko iekārtu un aprīkojuma iegādes izmaksas;
	2. izmaksas, kas saistītas ar ēku būvprojektēšanu, rekonstrukciju, būvniecību un telpu pielāgošanu;
	3. samaksa par aizdevuma izskatīšanu, noformēšanu, rezervēšanu un apkalpošanu, maksa par finanšu transakcijām, nokavējuma procenti, līgumsodi un tiesvedības izdevumi;
	4. izmaksas, kas nav norādītas šo noteikumu 23., 39., 58. un 59. [punktā](http://likumi.lv/doc.php?id=269331#p18);
	5. izmaksas, kas pārsniedz šo noteikumu 23., 39. un 41. [punktā](http://likumi.lv/doc.php?id=269331#p18) noteikto izmaksu apjoma ierobežojumus;
	6. izmaksas, kas nav tieši saistītas ar finansējuma saņēmēja projekta ietvaros veiktajām darbībām, neatbilst pamatotas finanšu vadības principiem, īpaši naudas vērtībai un izmaksu efektivitātei;
	7. izmaksas, kuru maksājumi veikti vēlāk nekā mēneša laikā pēc projekta īstenošanas termiņa beigām;
	8. izmaksas, kas nav pamatotas ar izmaksu attaisnojošiem dokumentiem vai radušās normatīvo aktu prasību neievērošanas dēļ;
	9. finansējuma saņēmēja projekta īstenošanai nepieciešamā konta atvēršanas un uzturēšanas izmaksas;
	10. pievienotās vērtības nodoklis (izņemot gadījumu, ja finansējuma saņēmējs nevar to atgūt no valsts budžeta atbilstoši Latvijas Republikas normatīvajiem aktiem nodokļu politikas jomā), muitas nodokļi, nodevas un soda maksājumi.
2. Ja projekta faktiskie izdevumi pārsniedz projekta attiecināmo izmaksu kopsummu vai projekta īstenošanas laikā rodas neattiecināmie izdevumi vai izmaksas sadārdzinās, finansējuma saņēmējs to sedz no tā rīcībā esošajiem līdzekļiem, kas nav Eiropas Savienības fondu finansējums. Ja to nav iespējams segt, pārdala ietaupījumu no citām finansējuma saņēmēja projekta finansējuma pozīcijām.
3. Pēc 2019. gada 1. janvāra atbildīgā iestāde var ierosināt palielināt otrajai kārtai pieejamo attiecināmo finansējumu šo noteikumu 33. punktā noteiktajā kārtībā. Šādā gadījumā projekta iesniedzējam palielina pieejamo kopējo attiecināmo finansējumu, atbilstoši grozot vienošanos par projekta īstenošanu.
4. Šo noteikumu 13., 28. un 51. punktā noteiktajam projekta iesniedzējam noteiktas šādas prasības:
	1. tā nodokļu parādu, valsts sociālās apdrošināšanas obligāto iemaksu un citu valsts noteikto obligāto maksājumu parādu apmērs nepārsniedz 150 *euro*;
	2. tas sadarbības iestādei, atbildīgajai iestādei vai citai kompetentai institūcijai nav sniedzis nepatiesu informāciju saistībā ar Eiropas Savienības struktūrfondu līdzfinansēto projektu īstenošanu;
	3. tas nav saņēmis un neplāno saņemt finansējumu no valsts vai Eiropas Savienības līdzekļiem vai citiem finanšu resursiem par tām pašām attiecināmajām izmaksām vai pētniecības rezultātiem.
	4. ja kāda no nozarēm, kurā darbojas projekta iesniedzējs, nav atbalstāma un projekta iesniedzējs pretendē uz projekta īstenošanu atbalstāmajā nozarē, projekta iesniedzējs projekta ietvaros skaidri nodala darbības atbalstāmajās nozarēs un ar to īstenošanu saistītās finanšu plūsmas no citu nozaru darbībām un finanšu plūsmām projekta īstenošanas laikā un piecus gadus pēc noslēguma maksājuma veikšanas (attiecināms uz šo noteikumu 28. un 51. punktā noteikto projekta iesniedzēju);
	5. ja projekta iesniedzējs veic gan saimnieciskas darbības, gan darbības, kurām nav saimnieciska rakstura, tas nodala darbību veidus un to izmaksas, finansējumu un ieņēmumus tā, lai efektīvi novērstu saimnieciskās darbības šķērssubsidēšanu (attiecināms uz šo noteikumu 28. un 51. punktā noteikto projekta iesniedzēju);
	6. lai saņemtu sadarbības iestādes uzaicinājumu iesniegt šo noteikumu 28. punktā minēto projekta iesniegumu, projekta iesniedzējs 20 darbdienu laikā pēc šo noteikumu spēkā stāšanās dienas sadarbības iestādē iesniedz projekta iesniedzēja finanšu vadības un grāmatvedības politikas aprakstu un apgrozījuma pārskatus (1. pielikums) par pēdējiem trim noslēgtajiem pārskata gadiem, kas pamato projekta iesniedzēja atbilstību pētniecības organizācijas definīcijai;
	7. projekta iesniedzējs, kas atbilst pētniecības organizācijas definīcijai, nodala:
		1. ar saimniecisko darbību nesaistītās pamatdarbības (un ar tām saistītās finanšu plūsmas) no saimnieciskajām pamatdarbībām;
		2. pamatdarbības un ar tām saistītās finanšu plūsmas no pārējām zinātniskās institūcijas darbībām un ar tām saistītajām finanšu plūsmām.
5. Projekta īstenošanas vieta pirmās, otrās un trešās kārtas ietvaros ir Latvijas Republikas teritorija.
6. Finansējuma saņēmējs ne retāk kā reizi trijos mēnešos ievieto savā tīmekļvietnē aktuālo informāciju par projekta īstenošanas gaitu.
7. Finansējuma saņēmējs nodrošina projekta informācijas un publicitātes pasākumus atbilstoši Parlamenta un Padomes Regulā Nr. 1303/2013 un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014. – 2020. gada plānošanas periodā nodrošināma komunikācijas un vizuālās identitātes prasību ievērošana noteiktajam.
8. Sadarbības iestādei ir tiesības vienpusēji atkāpties no vienošanās par projekta īstenošanu jebkurā no šādiem gadījumiem:
	1. finansējuma saņēmējs nepilda vienošanos, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt pasākuma mērķi vai atbalsta mērķa pasākuma uzraudzības rādītāju sasniegšanu;
	2. finansējuma saņēmējs projekta īstenošanas laikā apzināti ir sniedzis sadarbības iestādei nepatiesu informāciju;
	3. citos gadījumos, ko nosaka vienošanās.
9. Nepamatoti piešķirtais publiskais finansējums ir atskaitāms no projekta kopējām attiecināmajām izmaksām un atmaksājams valsts budžetā. Par nepamatotu finansējumu tiek uzskatīts finansējums, kas saņemts šādos gadījumos:
	1. ar saimniecisku darbību saistītam projektam :
		1. ja projekta īstenošana ir uzsākta pirms projekta iesnieguma iesniegšanas, ievērojot šo noteikumu 2.4. un 59.1. apakšpunktu;
		2. ja nav ievēroti šo noteikumu 60. un 61. punkta nosacījumi;
	2. ar saimniecisku darbību nesaistītam projektam piešķirtais publiskais finansējums atmaksājams pilnībā, ja sadarbības iestāde projekta īstenošanas periodā vai piecu gadu laikā pēc projekta īstenošanas termiņa beigām pēc pēdējā maksājuma konstatē, ka projekts neatbilst šo noteikumu 2.1. un 2.5. apakšpunktā minētajam kritērijam, vienlaikus ievērojot šajos noteikumos noteikto regulējumu par atmaksājamās palīdzības piemērošanu otrās kārtas projektiem.

1. Uz šo noteikumu 22.3. apakšpunktā noteikto atbalstu par programmā “Apvārsnis 2020” iesniegta un virs kvalitātes sliekšņa novērtēta projekta izstrādi šo noteikumu 28. punktā noteiktais projekta iesniedzējs un tā sadarbības partneris (ja attiecināms) nevar pretendēt, ja šī projekta izstrādes izmaksas ir segtas no otrās kārtas finansējuma, izņemot gadījumā, ja projekta iesniedzējs un tā sadarbības partneris (ja attiecināms) pretendē uz atbalsta palielinājumu, kas piešķirams, ja projektā piedalās dalībnieks no Lietuvas vai Igaunijas, vai Lietuvas un Igaunijas.
2. Lai nodrošinātu dubultfinansējuma kontroli, pasākuma ietvaros sadarbības iestāde un Valsts izglītības attīstības aģentūra īsteno abpusēju sadarbību, nodrošinot nepieciešamās informācijas apmaiņu.
3. Finansējumu šī pasākuma otrās un trešās kārtas ietvaros sniedz saskaņā ar Komisijas regulu Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651).
4. Pasākuma ietvaros sniegto atbalstu (tai skaitā *de minimis* atbalstu) nevar apvienot ar atbalstu vienām un tām pašām attiecināmajām izmaksām, kas sniegts citā valsts atbalsta programmā un projektā (tai skaitā nevar apvienot ar citā valsts atbalsta programmā vai projektā sniegto *de minimis* atbalstu).
5. Sadarbības iestāde nodrošina Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 9. panta 1. un 4. punktā noteiktos publicitātes pasākumus.

1. Sadarbības iestāde nodrošina Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 12. pantā noteiktos uzraudzības nosacījumus.
2. Lēmumi par atbalsta piešķiršanu saskaņā ar Komisijas regulu Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) vai Eiropas Komisijas 2013. gada 18. decembra Regulu Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam netiek pieņemti pēc minēto regulu spēka zaudēšanas.

Ministru prezidents M.Kučinskis

Izglītības un zinātnes ministrs K.Šadurskis

Iesniedzējs:

Izglītības un zinātnes ministrs K.Šadurskis

Vizē:

Valsts sekretāre L.Lejiņa

21.02.2017 10:14

8900

E.Usāre

Izglītības un zinātnes ministrijas

Struktūrfondu departamenta vecākā referente

67047818, Elina.Usare@izm.gov.lv

I.Griķe

Izglītības un zinātnes ministrijas

Struktūrfondu departamenta vecākā referente

67047861, Ieva.Grike@izm.gov.lv